rejauldu/bengali-wikipedia huggingface dataset:
আনফরগিভেন একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র-এর জন্য প্রযোজনা করেছে।http://www.wwe.com/shows/unforgiven/history/2005/results/ এটি আনফরগিভেন কালানুক্রমিকের অধীনে প্রচারিত অষ্টম অনুষ্ঠান ছিল। এই অনুষ্ঠানটি ২০০৫ সালের ১৮ই সেপ্টেম্বর তারিখে মার্কিন যুক্তরাষ্ট্রের ওকলাহোমার ওকলাহোমা সিটির ফোর্ড সেন্টারে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে কার্ট এঙ্গেল ডাব্লিউডাব্লিউই চ্যাম্পিয়নশিপ ম্যাচে জন সিনাকে পরাজিত করেছে। অন্যান্য শীর্ষস্থানীয় ম্যাচে, ম্যাট হার্ডি স্টিল কেজ ম্যাচে এজকে এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে রিক ফ্লেয়ার কার্লিতোকে সাবমিশনের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র-এ প্রদর্শন করা হয়েছে।   পটভূমি  আনফরগিভেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের সেপ্টেম্বর মাসে অনুষ্ঠিত হয়। ১৯৯৫ সালের গোড়ার দিকে, প্রতিযোগী ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) দ্বারা তাদের বার্ষিক প্রতি-দর্শনে-পরিশোধ অনুষ্ঠান সংখ্যা বাড়ানোর পদক্ষেপের প্রতিক্রিয়া হিসেবে ডাব্লিউডাব্লিউএফ "ইন ইয়র হাউজ" নামে একটি মাসিক ধারাবাহিক প্রতি-দর্শনে-পরিশোধ প্রতিষ্ঠা করেছিল, যা বিগ ফাইভের মধ্যে যেকোন একটি অনুষ্ঠান আয়োজন না হওয়া মাসে আয়োজন করা হয় এবং কম দামে বিক্রি হয়েছিল (বিগ ফাইভের প্রতিটির মূল্য ছিল ২৯.৯৫ মার্কিন ডলার, অন্যদিকে ইন ইয়র হাউজ অনুষ্ঠানগুলোর মূল্য ছিল ১৪.৯৫ মার্কিন ডলার)। ইন ইয়র হাউজের এই কম মূল্য নেটওয়ার্ক টেলিভিশন সেটারডে নাইট'স মেইন ইভেন্টের সম্প্রচারের পতন ও বাতিল এবং হোম ভিডিও রিলিজ থেকে অপর্যাপ্ত আয়ের পর প্রতি-দর্শনে-পরিশোধ বাজার থেকে ডাব্লিউডাব্লিউএফের আয় বাড়ানোর একটি প্রচেষ্টাও ছিল। উপরন্তু, উক্ত সময়ে বিগ ফাইভ তিন ঘন্টা ধরে চলতো, অন্যদিকে ইন ইয়র হাউজের অনুষ্ঠানগুলো শুধুমাত্র দুই ঘন্টা চলতো। অতঃপর ডাব্লিউডাব্লিউএফ এক ঘোষণায় জানিয়েছিল যে আনফরগিভেন একটি বার্ষিক সরাসরি অনুষ্ঠান হিসেবে প্রতি বছরের সেপ্টেম্বর মাসে অনুষ্ঠিত হবে। আনফরগিভেন ১৯৯৮ সালের ২৪শে এপ্রিল মাসে ২১তম ইন ইয়র হাউজ প্রতি-দর্শনে-পরিশোধ (পিপিভি) হিসেবে অনুষ্ঠিত হয়েছিল।  ২০০৫ সালের এই অনুষ্ঠানটি আনফরগিভেন কালানুক্রমিকের অষ্টম অনুষ্ঠান ছিল, যা ১৮ই সেপ্টেম্বর তারিখে মার্কিন যুক্তরাষ্ট্রের ওকলাহোমার ওকলাহোমা সিটির ফোর্ড সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।   তথ্যসূত্র    বহিঃসংযোগ      ২০০৫ আনফরগিভেন বিষয়শ্রেণী:সেপ্টেম্বর ২০০৫-এ মার্কিন যুক্তরাষ্ট্রে ঘটনা বিষয়শ্রেণী:২০০৫-এ ওকলাহোমা বিষয়শ্রেণী:ওকলাহোমায় ঘটনা বিষয়শ্রেণী:ওকলাহোমা সিটিতে পেশাদার কুস্তি
আন্দ্রেই ভির্জিল চোবানো (; জন্ম: ১৮ জানুয়ারি ১৯৯৮; আন্দ্রেই চোবানো নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব ফারুল কোন্সতানৎসা এবং রোমানিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।  ২০১৪ সালে, চোবানো রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। দলগতভাবে, চোবানো এপর্যন্ত ৩টি শিরোপা জয়লাভ করেছেন, যার সবগুলো ফারুল কোন্সতানৎসার হয়ে জয়লাভ করেছেন।   প্রারম্ভিক জীবন  আন্দ্রেই ভির্জিল চোবানো ১৯৯৮ সালের ১৮ই জানুয়ারি তারিখে রোমানিয়ার বিরলাদে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  চোবানো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ               বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:রোমানীয় ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
right|thumb|220px|এনসিএসএ ভবন।  ন্যাশনাল সেন্টার ফর সুপারকম্পিউটিং এপ্লিকেশন্স সংক্ষেপে এনসিএসএ (National Center for Supercomputing Applications (NCSA)) মার্কিন যুক্তরাষ্ট্রের একটি গবেষণাকেন্দ্র। ইউনিভার্সিটি অফ ইলিনয় এট আর্বানা-শ্যাম্পেইন এ অবস্থিত এই গবেষণাকেন্দ্রে সুপারকম্পিউটারের ব্যবহারিক প্রয়োগ ছাড়াও কম্পিউটার বিজ্ঞানের বিভিন্ন বিষয়ে মৌলিক গবেষণা করা হয়। মার্কিন যুক্তরাষ্ট্রের ন্যাশনাল সাইন্স ফাউন্ডেশন কর্তৃক ১৯৮৬ খ্রীস্টাব্দে এটি স্থাপিত হয়। ১৯৯৩ খ্রীস্টাব্দে এনসিএসএ এর গবেষক মার্ক অ্যান্ড্রিসেন ও এরিক বিনা মোজাইক নামের সর্বপ্রথম ওয়েব ব্রাউজার তৈরি করেন।   সুপারকম্পিউটিং কর্মকাণ্ড  এনসিএসএ বৈজ্ঞানিক গণনা, তথ্য সংরক্ষণ, এবং তথ্য প্রদর্শনের ব্যাপারে অত্যাধুনিক সুযোগ সুবিধা প্রদান করে থাকে। এখানকার প্রধান কম্পিউটিং সিস্টেমের মধ্যে রয়েছে ৪টি গুচ্ছ সিস্টেম (cluster) (যার তিনটি মার্কিন জাতীয় বিজ্ঞান সংস্থার ব্যবহারের জন্য), এবং দুইটি শেয়ার্ড মেমরি সিস্টেম। ২০০৬ সালে এনসিএসএ মার্কিন জাতীয় বিজ্ঞান ফাউন্ডেশনের অধীনস্থ গবেষণা ও শিক্ষামূলক সহযোগিতার জন্য ৭১৭ মিলিয়ন নরমালাইজড এককের চাইতেই অধিক গণনার কাজ গ্রহণ করেছে। এনসিএসএর অধীনের কম্পিউটার সিস্টেমগুলি প্রায় ৮৩০ এর অধিক বিভিন্ন প্রকল্পের অধীনে ১৩৬০ এর অধিক বিজ্ঞানী, প্রকৌশলী, ও ছাত্র ব্যবহার করে থাকে।   বহিঃসংযোগ   এনসিএসএ-এর ওয়েবসাইট  বিষয়শ্রেণী:মার্কিন যুক্তরাষ্ট্রের গবেষণাকেন্দ্র বিষয়শ্রেণী:ইলিনয় বিষয়শ্রেণী:ইন্টারনেটের ইতিহাস
আলী সালালহা (;  জন্ম ১২ এপ্রিল ১৯৫২) একজন ইসরায়েলি দ্রুজ রাজনীতিবিদ যিনি ২০২১ থেকে ২০২২ সাল পর্যন্ত মেরেটজের জন্য নেসেটের সদস্য হিসাবে কাজ করেছিলেন।   প্রাথমিক জীবন এবং শিক্ষা  সালালহার জন্মস্থান হল বেইট জান, উত্তর ইসরায়েলের মাউন্ট মেরন- এর একটি দ্রুজ গ্রাম।  রাজনীতিতে প্রবেশের আগে সালালা বেইট জান কমপ্রিহেনসিভ হাই স্কুলের অধ্যক্ষ ছিলেন।   রাজনৈতিক কর্মজীবন  মেরেটজের একজন সদস্য, সালালা এপ্রিল ২০১৯ সালের নির্বাচনের জন্য পার্টির নির্বাচনী তালিকায় পঞ্চম স্থানে ছিলেন, কিন্তু চারটি আসনে জয়ী হওয়ায় তিনি নির্বাচিত হননি। তিনি তখন সেপ্টেম্বর ২০১৯ সালের নির্বাচনে ডেমোক্রেটিক ইউনিয়নের প্রার্থী ছিলেন, কিন্তু ৭ সেপ্টেম্বর ২০১৯-এ জোট থেকে ইহুদ বারাক এর তালিকায় অন্তর্ভুক্তির প্রতিবাদে ত্যাগ করেন।  ২০২১ সালের মার্চের নির্বাচনের জন্য তিনি মেরেটজ তালিকায় নবম স্থানে ছিলেন। যদিও দলটি ছয়টি আসন জিতেছে বলে প্রাথমিকভাবে তিনি একটি আসন থেকে বাদ পড়েছিলেন, তিনি ১৮ জুলাই ২০২১-এ ইসাউই ফ্রেজের প্রতিস্থাপন হিসাবে নেসেটে প্রবেশ করেছিলেন, যিনি আঞ্চলিক সহযোগিতা মন্ত্রী নিযুক্ত হওয়ার পর নরওয়েজিয়ান আইনের অধীনে পদত্যাগ করেছিলেন।Ali Salalha: Knesset activities Knesset তাকে ২০২২ সালের নির্বাচনের জন্য মেরেটজ তালিকায় চতুর্থ স্থানে রাখা হয়েছিল, যেখানে দলটি কোনও আসন জিততে পারেনি।   তথ্যসূত্র    বহিঃসংযোগ     • Twitter  বিষয়শ্রেণী:১৯৫২-এ জন্ম বিষয়শ্রেণী:মেরেটজের রাজনীতিবিদ বিষয়শ্রেণী:নেসেটের সদস্য ২০২১-২০২২ বিষয়শ্রেণী:নেসেটের দ্রুজ সদস্য বিষয়শ্রেণী:জীবিত ব্যক্তি
কিতাব আল কিমায়া () প্রখ্যাত মুসলিম রসায়নবিদ জাবির ইবনে হাইয়ান অষ্টম শতাব্দীর শেষভাগে রসায়নের উপর লিখিত একটি বই। বইটি আরবি ভাষায় লেখা হয়। পরে বইটি আরবি থেকে লাতিন সহ বিভিন্ন ইউরোপীয় ভাষায় অনূদিত হয়। ১১৪৪ সালে রবার্ট অভ চেস্টার বইটিকে “দ্যা বুক অফ দ্যা কম্পোজিশান অফ আলকেমি” নামে অনুবাদ করেন। জাবিরের এই বইটি পাশ্চাত্যে ব্যাপক পরিচিতি পায়। কিতাব আল কিমাইয়া এবং কিতাব আল সাবীন কয়েক শতাব্দী ধরে ইউরোপে জনপ্রিয়তা ধরে রাখে এবং রসায়নের উন্নতি সাধনে ভূমিকা রাখে।  তথ্যসূত্র  বিষয়শ্রেণী:আরবি সাহিত্য
বসাম হিশাম আল রাউই (, ; জন্ম: ১৬ ডিসেম্বর ১৯৯৭; বসাম আল রাউই নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারি ক্লাব আল দুহাইল এবং কাতার জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১৫ সালে, আল রাউই কাতার অনূর্ধ্ব-২০ দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় দুই বছর যাবত কাতারের বয়সভিত্তিক দলের হয়ে খেলার পর, তিনি ২০১৭ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৫৬ ম্যাচে ২টি গোল করেছেন।  প্রারম্ভিক জীবন বসাম হিশাম আল রাউই ১৯৯৭ সালের ১৬ই ডিসেম্বর তারিখে ইরাকের বাগদাদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আল রাউই নিজেদের দেশে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত কাতারের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল কাতার  ২০১৭  ৩  ০ ২০১৮  ১০  ০ ২০১৯  ১৪  ২ ২০২১  ২২  ০ ২০২২  ৭  ০ সর্বমোট  ৫৬  ২  তথ্যসূত্র  বহিঃসংযোগ           বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কাতারি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কাতারের আন্তর্জাতিক ফুটবলার বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:কাতারের আন্তর্জাতিক যুব ফুটবলার বিষয়শ্রেণী:রয়্যাল স্পোর্টস ক্লাব ইউপেনের খেলোয়াড় বিষয়শ্রেণী:আল দুহাইল স্পোর্টস ক্লাবের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:২০২১ কনকাকাফ গোল্ড কাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:কাতারের নাগরিকীকৃত নাগরিক বিষয়শ্রেণী:২০২৩ কনকাকাফ গোল্ড কাপের খেলোয়াড়
ইনসিয়াড একটি অলাভজনক ব্যবসা শিক্ষা প্রতিষ্ঠান যেটির শিক্ষাঙ্গনগুলি ইউরোপ (ফ্রান্সের ফোঁতেনব্লো), এশিয়া (সিঙ্গাপুর), মধ্যপ্রাচ্য (আবু ধাবি) ও উত্তর আমেরিকা (সান ফ্রান্সিস্কো) মহাদেশে অবস্থিত। এটি একটি স্নাতকোত্তর ব্যবসা শিক্ষা প্রতিষ্ঠান যেটি পূর্ণকালীন ব্যবসায় প্রশাসনে স্নাতকোত্তর উপাধি, ব্যবসায় প্রশাসনে নির্বাহী স্নাতকোত্তর উপাধি, অর্থসংস্থানে স্নাতকোত্তর উপাধি, ব্যবস্থাপনায় স্নাতকোত্তর ও ডক্টরেট উপাধি প্রদান করে থাকে। ইনসিয়াড কথাটি ফরাসি আঁস্তিত্যু ও্যরোপেয়াঁ দাদমিনিস্ত্রাসিওঁ দেজাফের ("Institut Européen d'Administration des Affaires") নামটির সংক্ষিপ্ত রূপ, যার অর্থ ব্যবসায় প্রশাসনের জন্য ইউরোপীয় গবেষণা প্রতিষ্ঠান।  ইনসিয়াড বিশ্বের সবচেয়ে মর্যাদাবাহী ব্যবসা শিক্ষা প্রতিষ্ঠানগুলির একটি। এটির ব্যবসায় প্রশাসনে স্নাতকোত্তর পাঠক্রমটি ইংরেজি ভাষায় প্রদান করা হয় এবং সেটি প্রায়শই বিশ্বের সেরা পাঠক্রমগুলির একটি হিসেবে গণ্য হয়ে থাকে। সারা বিশ্বের ইনসিয়াডের প্রায় ৬৪ হাজার প্রাক্তন শিক্ষার্থী আছে। হার্ভার্ড বিজনেস স্কুলের পরে ইনসিয়াড থেকে শিক্ষাপ্রাপ্ত শিক্ষার্থীরা ২য় সর্বোচ্চ সংখ্যায় বিশ্বের বৃহত্তম ৫০০টি ব্যবসা প্রতিষ্ঠানের প্রধান নির্বাহী কর্মকর্তা হিসেবে নিযুক্ত আছে। এখান থেকে ৩ জন রাষ্ট্রপ্রধানও শিক্ষালাভ করেছেন   তথ্যসূত্র     বিষয়শ্রেণী:ফ্রান্সের ব্যবসা শিক্ষা প্রতিষ্ঠান বিষয়শ্রেণী:১৯৫৭-এ প্রতিষ্ঠিত শিক্ষাপ্রতিষ্ঠান
মারিয়া গামারা দে হিডালগোফ্রেমহীনজন্ম ১৩ মার্চ, ১৮৪৬ মারা গেছে ২১ মে, ১৯১৬ নাগরিকত্ব ইকুয়েডরীয় পেশা উদার বিপ্লবী আন্দোলন ইকুয়েডরের লিবারেল বিপ্লব পত্নী এডুয়ার্ডো হিডালগো আরবেলেজ মারিয়া গামারা দে হিদালগো (জন্ম: ১৩ এপ্রিল, ১৮৪৬ মৃত্যু: ২১ মে, ১৯১৬) ছিলেন একজন ইকুয়েডরীয় বিপ্লবী, যিনি সামাজিক ন্যায়বিচার এবং গণতন্ত্র এর প্রতিরক্ষার জন্য স্বীকৃত। তিনি ইকুয়েডরের সমাজে গুরুত্বপূর্ণ ভূমিকা পালন করেন এবং তার সংগ্রাম সামাজিক ও রাজনৈতিক ক্ষেত্রে গভীর প্রভাব ফেলেছিল। তার কর্মসূচি এবং মূল্যবোধ সমাজে ন্যায়বিচার প্রতিষ্ঠার জন্য অনুপ্রেরণা হিসাবে কাজ করেছে।   জীবন এবং কর্মজীবন  তিনি ১৮৬৬ সালে এডুয়ার্ডো হিডালগো আরবেলেজ কে বিয়ে করেন, একজন খামার কর্মী। গামারা তার জীবনের বেশিরভাগ সময় কাটিয়েছেন তার দেশে সামাজিক ন্যায়বিচার এবং গণতন্ত্রের প্রতিরক্ষাকে শক্তিশালী করার জন্য।  তিনি প্রায়শই ইকুয়েডরের প্রাক্তন রাষ্ট্রপতি এলয় আলফারো এর সাথে কাজ করেছেন এবং গণতন্ত্রের জন্য তার সশস্ত্র সংগ্রামে অংশ নিয়েছেন। তার সংগ্রাম এবং কর্ম সমাজে একটি স্থায়ী প্রভাব রেখে গেছে, বিশেষ করে ন্যায়বিচার প্রতিষ্ঠায়।  তথ্যসূত্র  বিষয়শ্রেণী:ইকুয়েডরীয় মানবাধিকার কর্মী বিষয়শ্রেণী:১৯১৬-এ মৃত্যু বিষয়শ্রেণী:১৮৪৬-এ জন্ম
ব্যবহার  Modelled after ,  was created to allow custom text, including such modifications as quotation marks or a link, as part of both a topic and its suggested article.  একটি বিষয়ের সাথে   →     →   একাধিক বিষয়ের সাথে This template also supports up to three topics and their suggested articles:   →    →   উইকিসংযোগ এবং মূলধন Style note: When the context around a wikilink discusses the destination article itself (e.g., For more information, see Xyz; Main article: Xyz; This is discussed in Xyz) rather than the topic of that article (e.g., Tailors often use xyz on their clients' pants), use the capitalization of the article's title in the wikilinked text: [[Xyz]]. The same applies to subheadings: [[Xyz#PDQ|Xyz § PDQ]].  বিষয়শ্রেণী:হ্যাটনোট টেমপ্লেট বিষয়শ্রেণী:দ্ব্যর্থতা নিরসন এবং পুনর্নির্দেশনা টেমপ্লেট
মুহাম্মদ ইদাহ আল সাইয়ারি (, ; জন্ম: ২ মে ১৯৯৩; মুহাম্মদ আল সাইয়ারি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৫ সালে, আল সাইয়ারি সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় এক বছর যাবত সৌদি আরবের বয়সভিত্তিক দলের হয়ে খেলার পর, তিনি ২০১৮ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।  প্রারম্ভিক জীবন মুহাম্মদ ইদাহ আল সাইয়ারি ১৯৯৩ সালের ২রা মে তারিখে সৌদি আরবের শারুরাহে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আল সাইয়ারি সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করে ১টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল সৌদি আরব  ২০১৮  ১  ০ ২০১৯  ৩  ০ সর্বমোট  ৪  ০  তথ্যসূত্র  বহিঃসংযোগ            বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:সৌদি প্রথম বিভাগ লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আল কাদসিয়াহ ফুটবল ক্লাবের খেলোয়াড়
শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল হল ফিল্মফেয়ার পুরস্কার দক্ষিণে সেরা তামিল সঙ্গীতজ্ঞকে প্রদত্ত বার্ষিক পুরস্কার। ১৯৯০ সাল থেকে এই পুরস্কার প্রদান করা হচ্ছে। এ আর রহমান সর্বোচ্চ সতেরবার এই পুরস্কার অর্জন করেন, তন্মধ্যে ১৯৯২ থেকে ২০০০ সাল পর্যন্ত টানা নয়বার। হরিষ জয়রাজ পাঁচবার এই পুরস্কার অর্জন করেন।  বিজয়ীদের তালিকা  বছর  সঙ্গীত পরিচালক  চলচ্চিত্র  তথ্যসূত্র ২০১৮ গোবিন্দ বসন্ত  ৯৬   ২০১৭ এ আর রহমান  মেরসাল  https://www.filmfare.com/features/winners-of-the-65th-jio-filmfare-awards-south-2018_-28887-2.html ২০১৬  এ আর রহমান  আচ্চাম ইয়েনবাদু মাদামাইয়াডা https://www.filmfare.com/news/winners-of-the-64th-jio-filmfare-awards-south-21594.html ২০১৫  এ আর রহমান  আই  https://www.filmfare.com/news/winners-of-the-63rd-britannia-filmfare-awards-south-13996.html ২০১৪  অনিরুদ্ধ রবিচন্দ  ভেলাইইল্লা পাট্টাধারী https://www.filmfare.com/news/winners-of-62nd-britannia-filmfare-awards-south-9643.html ২০১৩  এ আর রহমান  কাড়াল https://www.filmfare.com/features/winners-of-61st-idea-filmfare-awards-south-6712.html ২০১২   ডি. ইম্মান  কুমকি https://www.filmfare.com/news/list-of-winners-at-the-60th-idea-filmfare-awards-south-3745.html ২০১১   জি. ভি. প্রকাশ কুমার  আদুকালাম https://www.filmfare.com/news/59th-idea-filmfare-awards-south-winners-list-809.html ২০১০  এ আর রহমান  ভিন্নাইতান্ডি ভারুভায়া  ২০০৯  হরিষ জয়রাজ  অয়ন  ২০০৮  হরিষ জয়রাজ  ভারানাম আয়িরাম  ২০০৭  এ আর রহমান  শিবাজী:দ্য বস  ২০০৬  এ আর রহমান  সিল্লুনু ওরু কাদাল  ২০০৫  হরিষ জয়রাজ  আন্নিয়ান  ২০০৪  ভরদ্বাজ  অটোগ্রাফ  যুবন শঙ্কর রাজা  ৭জি রেইনবো কলোনী ২০০৩  হরিষ জয়রাজ  কাখা কাখা  ২০০২  ভরদ্বাজ  জেমিনি  ২০০১  হরিষ জয়রাজ  মিন্নালে  ২০০০  এ আর রহমান  আলাইপায়ুদে  ১৯৯৯  এ আর রহমান  মুদালভান ১৯৯৮  এ আর রহমান  জিন্সhttps://archive.org/download/46thFilmfareAwardsSouthWinners/46th%20Filmfare%20Awards%20south%20winners.jpg ১৯৯৭  এ আর রহমান  মিনসারা কানাভু ১৯৯৬  এ আর রহমান  কাদাল দেসামhttps://web.archive.org/web/20110928001259/http://www.cscsarchive.org:8081/MediaArchive/art.nsf/%28docid%29/45330DAF8370E87C652569400062014F ১৯৯৫  এ আর রহমান  বম্বেhttps://archive.today/19991010171143/http://www.filmfare.com/site/nov96/faward.htm ১৯৯৪  এ আর রহমান  কাদালান ১৯৯৩  এ আর রহমান  জেন্টলম্যান https://archive.org/download/41stFilmfareTamilBestDirectorMusicFilm/41st%20filmfare%20tamil%20best%20director%20music%20film.jpg ১৯৯২  এ আর রহমান  রোজা  https://archive.org/download/40thSouthFilmfareBestFilms/40th%20south%20filmfare%20best%20films.jpg ১৯৯১  ইলাইয়ারাজা  দলপতি (তামিল চলচ্চিত্র)  ১৯৯০  এস. এ. রাজকুমার  পুদু বসন্তম http:// Refer Filmfare Magazine August 1991, 38th filmfare awards south  তথ্যসূত্র  বহিঃসংযোগ ৫২তম বার্ষিক পুরস্কার  বিষয়শ্রেণী:ফিল্মফেয়ার পুরস্কার দক্ষিণ বিষয়শ্রেণী:ফিল্মফেয়ার পুরস্কার দক্ষিণ (তামিল) বিষয়শ্রেণী:সেরা সঙ্গীত পরিচালক বিভাগে চলচ্চিত্র পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
পার্বত্য চট্টগ্রাম উন্নয়ন বোর্ড একটি সরকারি সংস্থা ছিল যা ১৯৭৮ সালে তৎকালীন বাংলাদেশের রাষ্ট্রপতি জিয়াউর রহমান বাংলাদেশের পূর্বাঞ্চলীয় পার্বত্য চট্টগ্রামে শান্তি বাহিনী বিদ্রোহীদল গঠনের পরিপ্রেক্ষিতে গঠন করেছিলেন।http://www.chtdb.gov.bd/index.php?option=com_content&view=article&id=72&Itemid=61   ইতিহাস  পার্বত্য চট্টগ্রাম সংঘাত এড়াতে এবং একে পরিচালনা করতে ১৯৭৬ এর শুরুর দিকে পার্বত্য চট্টগ্রাম উন্নয়ন বোর্ড অধ্যাদেশ, ১৯৭৬ জারি করে পার্বত্য চট্টগ্রাম উন্নয়ন বোর্ড নামে একটি প্রতিষ্ঠান গঠন করা হয়। এই বোর্ডের অর্থায়নের ভার ছিলো এশীয় উন্নয়ন ব্যাংকের হাতে। পার্বত্য চট্টগ্রাম অধিবাসীদের আর্থ-সামাজিক উন্নয়নের পাশাপাশি সাধারণ প্রশাসনের মত অন্যান্য উন্নয়নমূলক কর্মকান্ডও এই বোর্ডে অধীনে পরিচালিত হত। এসব কার্যক্রম সমন্বয়ের ভার ছিলো বাংলাদেশ সেনাবাহিনীর হাতে।  সেনাবাহিনীর ২৪ পদাতিক ডিভিশনের জিওসি পদাধিকারবলে এই বোর্ডের চেয়ারম্যান হতেন। পরবর্তীতে পার্বত্য চট্টগ্রাম শান্তি চুক্তি, ১৯৯৭'র অধীনে এই উন্নয়ন বোর্ডের পাশাপাশি বান্দরবান পার্বত্য জেলা পরিষদ, রাঙ্গামাটি পার্বত্য জেলা পরিষদ, খাগড়াছড়ি পার্বত্য জেলা পরিষদ এবং পার্বত্য চট্টগ্রাম আঞ্চলিক পরিষদ গুলোতেও এই বিশেষ শাসনব্যবস্থা প্রবর্তিত হয়েছে। পরবর্তীতে  সপ্তম জাতীয় সংসদ (১৯৯৬–২০০১) আমলে তৎকালীন প্রধানমন্ত্রী শেখ হাসিনা জুম্ম প্রতিনিধিকে এই বোর্ডের চেয়ারম্যান নির্বাচন করলেও পরবর্তীতে অষ্টম জাতীয় সংসদ (২০০১–২০০৬) আমলে তৎকালীন প্রধানমন্ত্রী খালেদা জিয়া সেটিকে বাতিল করে দেন। সবশেষে, ২০১৪ সালে পার্বত্য চট্টগ্রাম উন্নয়ন বোর্ড অধ্যাদেশ, ১৯৭৬ রহিত করে পার্বত্য চট্টগ্রাম উন্নয়ন বোর্ড আইন, ২০১৪ নামে নতুন একটি আইন প্রণয়ন করে একে স্বতন্ত্র সংবিধিবদ্ধ সংস্থায় রূপান্তর করা হয়।   পরিচালনা পর্ষদ  বোর্ডের পরিচালনা পর্ষদে যাঁরা থাকেন:  চেয়ারম্যান  ভাইস চেয়ারম্যান  সদস্য, পার্বত্য চট্টগ্রাম আঞ্চলিক পরিষদ  সদস্য, জেলা প্রশাসক, বান্দরবান জেলা  সদস্য, জেলা প্রশাসক, রাঙ্গামাটি জেলা  সদস্য, জেলা প্রশাসক, খাগড়াছড়ি জেলা  সদস্য, পার্বত্য চট্টগ্রাম বিষয়ক মন্ত্রণালয়  সদস্য, বান্দরবান পার্বত্য জেলা পরিষদ  সদস্য, রাঙ্গামাটি পার্বত্য জেলা পরিষদ  সদস্য, খাগড়াছড়ি পার্বত্য জেলা পরিষদ  সদস্য-সচিব, পার্বত্য চট্টগ্রাম উন্নয়ন বোর্ড  তথ্যসূত্র  বিষয়শ্রেণী:চট্টগ্রাম বিভাগ বিষয়শ্রেণী:বাংলাদেশের সরকারি সংস্থা বিষয়শ্রেণী:পার্বত্য চট্টগ্রাম সংঘাত বিষয়শ্রেণী:চট্টগ্রাম বিভাগের ইতিহাস বিষয়শ্রেণী:খাগড়াছড়ি জেলা বিষয়শ্রেণী:বান্দরবান জেলা বিষয়শ্রেণী:রাঙ্গামাটি জেলা বিষয়শ্রেণী:১৯৭৬-এ বাংলাদেশে প্রতিষ্ঠিত
স্বীকারোক্তি (Confession) হল যে কোনো সময় দেওয়া এমন একধরনের স্বীকৃতি (Admission) বা বক্তব্য যার মাধ্যমে অভিযুক্ত ব্যক্তি নিজের অপরাধ কবুল করে। ভারতীয় সাক্ষ্য আইনে (Indian Evidence Act - 1872) স্বীকারোক্তির সংজ্ঞা না দেওয়া থাকলেও ব্যাখ্যা দেওয়া আছে।  এই আইন (ধারা নং ২৪ - ৩০) অনুযায়ী স্বীকারোক্তি ফৌজদারী মামলায় একটি অতি গুরুত্বপূর্ণ ও সংবেদনশীল বিষয়রূপে চিহ্নিত।   প্রকারভেদ  ১) ফৌজদারী আদালত বা ম্যাজিস্ট্রেটের সম্মুখে দেওয়া স্বীকারোক্তি (Judicial confession)  ২) ম্যাজিস্ট্রেট বা আদালতের সম্মুখে ছাড়া অন্য কোথাও দেওয়া স্বীকারোক্তি (Extra judicial confession)   প্রাসঙ্গিক ধারাসমূহ  সাক্ষ্য আইনের ২৪ নং ধারা : প্রলোভন, হুমকি, প্রতিশ্রুতি দিয়ে আদায় করা স্বীকারোক্তি আদালতের কাছে অপ্রাসঙ্গিক হবে যদি আদালত মনে করেন তা দ্বারা স্বীকারকারী ব্যক্তি কোনো সুবিধা পাবে বা খারাপ কিছু এড়াতে পারবে।  সাক্ষ্য আইনের ২৫ নং ধারা : পুলিশের কাছে প্রদেয় স্বীকারোক্তি অভিযুক্তের বিরুদ্ধে প্রমাণ হিসেবে আনা যাবেনা।  সাক্ষ্য আইনের ২৬ নং ধারা : পুলিশের হেফাজতে থাকা ব্যক্তির স্বীকারোক্তি প্রমাণ হিসেবে আনা যাবেনা, যদিনা তা একজন ম্যাজিস্ট্রেটের সাক্ষাতে দেওয়া হয়  সাক্ষ্য আইনের ২৭ নং ধারা : পুলিশের কাছে অভিযুক্ত ব্যক্তির স্বীকারোক্তি থেকে পাওয়া সংবাদের পরিমানস্বরূপ যে তথ্য আবিষ্কৃত হয় তার সাথে স্বীকারোক্তির সম্পর্ক প্রমাণ করা যাবে।  সাক্ষ্য আইনের ২৮ নং ধারা : প্রলোভন, হুমকি প্রতিশ্রুতি ইত্যাদি দেওয়ার ফলে মনে তার যে প্রভাব পড়ে, সেটা দূর হয়ে যাওয়ার পরে প্রাপ্ত স্বীকারোক্তি প্রাসঙ্গিক হয়।  সাক্ষ্য আইনের ২৯ নং ধারা : অন্যথায় প্রাসঙ্গিক  স্বীকারোক্তি গোপন রাখার প্রতিশ্রুতি ইত্যাদির কারণে অপ্রাসঙ্গিক হবেনা।  সাক্ষ্য আইনের ৩০ নং ধারা : প্রমাণিত স্বীকারোক্তি,  যা স্বীকারকারী ও একই অপরাধে অভিযুক্ত বিচারাধীন অভিযুক্তকে প্রভাবিত করে তখন তা আদালতের বিবেচনায় আসতে পারে।   তথ্যসূত্র   বিষয়শ্রেণী:ভারতের আইন বিষয়শ্রেণী:ভারতীয় সাক্ষ্য আইন বিষয়শ্রেণী:আইন
মোঃ এমদাদুল হক আজাদ বাংলাদেশ সুপ্রিম কোর্টের হাইকোর্ট বিভাগের একজন বিচারপতি ছিলেন।   জীবনের প্রথমার্ধ  আজাদ ১৯৫৬ সালের ১৬ অক্টোবর জন্মগ্রহণ করেন। তিনি রাজশাহী বিশ্ববিদ্যালয় থেকে আইন বিষয়ে ডিগ্রী সম্পন্ন করেন।   কর্মজীবন  আজাদ ১৯৮৫ সালের ১১ মার্চ রাজশাহী জেলা আদালতে কাজ শুরু করেন।  আজাদ ১৩ এপ্রিল ১৯৮৭ সালে হাইকোর্ট বিভাগে আইনজীবী হন।  ২৭ ফেব্রুয়ারি ২০০১-এ, আজাদ আপিল বিভাগের একজন আইনজীবী নিযুক্ত হন।  আজাদ ২৩ আগস্ট ২০০৪-এ হাইকোর্ট বিভাগের অতিরিক্ত বিচারপতি নিযুক্ত হন এবং ২৩ আগস্ট ২০০৬ এ স্থায়ী হন।  আজাদ ও বিচারপতি শরীফ উদ্দিন চাকলাদার ২০০৮ সালের জুলাই মাসে বাংলাদেশ জাতীয়তাবাদী দলের খুলনা-২ আসনের সাবেক সংসদ সদস্য আলী আসগর লবির বিরুদ্ধে একটি কেলেঙ্কারির মামলা বন্ধ  দেন। আজাদ ও বিচারপতি শরীফ উদ্দিন চাকলাদার বাংলাদেশ জাতীয়তাবাদী দল সরকারের সাবেক স্বাস্থ্যমন্ত্রী খন্দকার মোশাররফ হোসেনের স্ত্রীর বিরুদ্ধে মামলার কার্যক্রম বন্ধ করে দেন। সাবেক প্রধানমন্ত্রী শেখ হাসিনা ও চট্টগ্রামের আওয়ামী লীগের মেয়র এবিএম মহিউদ্দিন চৌধুরীকে জামিন দেননি বেঞ্চ। আজাদ ছিলেন ১৯ জন বিচারকের মধ্যে একজন যিনি হাইকোর্টের একটি আদেশের বিরোধিতা করেছিলেন যে সরকারকে ১০ জন বিচারককে পুনর্বহাল করতে বলেছিল যাদের নিয়োগ বাংলাদেশ জাতীয়তাবাদী দল সরকার নিশ্চিত করেনি। ২০০৮ সালের আগস্টে, আজাদ ও বিচারপতি শরীফ উদ্দিন চাকলাদার বড়পুকুরিয়া কয়লাখনি দুর্নীতি মামলায় সাবেক প্রধানমন্ত্রী খালেদা জিয়াকে জামিন দেন। ঢাকার সাবেক মেয়র সাদেক হোসেন খোকার স্ত্রীর বিরুদ্ধে মামলাও স্থগিত করেছে বেঞ্চ। গুলিস্তান যাত্রাবাড়ী ফ্লাইওভার নির্মাণ নিয়ে দুর্নীতি দমন কমিশনের দায়ের করা মামলায় বাংলাদেশ জাতীয়তাবাদী দলের সংসদীয় হুইপ আশরাফ হোসেনকে জামিন দিয়েছে আদালত।  আজাদ ও বিচারপতি এএফএম আবদুর রহমান ২০০৯ সালের নভেম্বরে স্বরাষ্ট্রমন্ত্রী সাহারা খাতুনের কাছে র‌্যাপিড অ্যাকশন ব্যাটালিয়নের বিচারবহির্ভূত হত্যাকাণ্ডের ব্যাখ্যা চেয়েছিলেন।  তিনি ২০২৩ সালের ১৫ অক্টোবর অবসর গ্রহণ করেন।  ২০২৪ সালের নভেম্বরে, তিনি বিচার বিভাগীয় প্রশাসন প্রশিক্ষণ ইনস্টিটিউটের মহাপরিচালক (ডিজি) হিসেবে এক বছরের জন্য নিযুক্ত হন।   তথ্যসূত্র   বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৬-এ জন্ম বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:জীবিত ব্যক্তি
মাদবরেরচর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৬টি গ্রাম নিয়ে গঠিত। মাদবরেরচর ইউনিয়নের উপর দিয়ে ময়নাকাটা নদী প্রবাহিত হয়েছে।  ভৌগোলিক উপাত্ত মাদবরেরচর ইউনিয়নের মোট আয়তন ৫,২৫২ একর বা ২১.২৫ বর্গ কিলোমিটার।। গ্রামের সংখ্যা ১৬টি। ঘরবাড়ির সংখ্যা ৫,৪১১টি।  এ ইউনিয়নে হাট-বাজার রয়েছে ৫টি। মসজিদের সংখ্যা ১৩০টি।  জনসংখ্যার উপাত্ত বাংলাদেশের ২০১১ সালের আদমশুমারি অনুযায়ী মাদবরেরচর ইউনিয়নের ৫,৪১১টি পরিবারে মোট জনসংখ্যা ২৬,০৫৮ জন এবং প্রতি বর্গ কিলোমিটারে ১২২৬ জন লোক বাস করে। এদের মধ্যে ১২,৯৭৪ জন পুরুষ ও ১৩,০৮৪ জন মহিলা এবং লিঙ্গ অনুপাত ৯৯। মুসলিম ধর্মালম্বী ২৫,৩৯২ জন, হিন্দু ধর্মালম্বী ৬৬৩ জন ও বৌদ্ধ ধর্মালম্বী ৩ জন।  শিক্ষা ২০১১ সালের হিসেব অনুযায়ী মাদবরেরচর ইউনিয়নের সাক্ষরতার হার ৪৩.৭% (পুরুষ ৪৩.৮%, মহিলা ৪৩.৬%)। এ ইউনিয়নে ৩টি মাধ্যমিক বিদ্যালয়, ৮টি মাদ্রাসা এবং ৮টি সরকারি প্রাথমিক বিদ্যালয় রয়েছে।  তথ্যসূত্র  বিষয়শ্রেণী:শিবচর উপজেলার ইউনিয়ন